Trokbestuurder uit rioolwater geredDie vragmotor langs die R31 tussen Kimberley en Barkly-Wes. (Foto: Verskaf) ŉ Vragmotorbestuurder is Sondag uit rioolwater gered nadat sy vragmotor glo vroeg die oggend daarin beland het. Volgens lt.kol Dimakatso Sello, polisiewoordvoerder in die Noord-Kaap, het die bestuurder na bewering om 07:00 beheer oor die vragmotor verloor wat veroorsaak het dat die voertuig in rioolwater langs die R31 tussen Kimberley en Barkly-Wes beland het. “Soek-en-reddingspanne het die 31-jarige man uit die vragmotor gehaal en die vragmotor is weggesleep.” Die bestuurder het geen beserings tydens die voorval opgedoen nie. Dit is nog nie duidelik waarom rioolwater langs dié pad is nie. Sello het die betrokke beamptes en reddingspanne bedank vir hul vinnig reaksie wat ŉ verdrinkingsvoorval voorkom het.